REZOLUTË

PËR VLERËSIMIN E VEPRIMTARISË SË INSTITUTIT TË STUDIMEVE PËR KRIMET DHE PASOJAT E KOMUNIZMIT NË SHQIPËRI PËR VITIN 2017

	Kuvendi i Shqipërisë vlerëson:
	Institutin e Studimeve për Krimet dhe Pasojat e Komunizmit në Shqipëri, në vijim ISKK, si institucion studimor publik i pavarur, me rëndësi të veçantë për trajtimin e periudhës së regjimit komunist në Shqipëri dhe çështje që kanë të bëjnë me kujtesën kolektive.
	Rolin e ISKK-së në dokumentimin e veprim-tarisë së organeve dhe të strukturave të ish- regjimit komunist në Shqipëri, të formave të persekutimit dhe formave të rezistencës kundër tyre, si dhe të veprimtarive, që kanë çuar në dhunimin e të drejtave dhe lirive themelore të njeriut në vitet e regjimit komunist.
	Botimin nga ISKK-ja të vëllimit të gjashtë të kolanës “Fjalori enciklopedik i viktimave të terrorit komunist”, i cili pasqyron statistikisht në mënyrë të dokumentuar proceset inkuizitore politike ndaj qytetarëve gjatë periudhës së regjimit komunist.
	Zbatimin në vazhdimësi, gjatë vitit 2017, të marrëveshjes midis ISKK-së dhe Ministrisë së Arsimit, Sportit dhe Rinisë, për informimin e nxënësve të shkollave të mesme të kryeqytetit, në lidhje me krimet dhe format e përndjekjes së qytetarëve gjatë diktaturës komuniste, luftës së klasave, biografisë, dëbim-internimeve etj.
	Kuvendi i Shqipërisë konstaton se gjatë vitit 2017 ISKK-ja:
	Në zbatim të marrëveshjes me Ministrinë e Arsimit, Sportit dhe Rinisë, edhe gjatë vitit 2017 ka realizuar me sukses fazën pilot të projektit të bisedave në shkollat e mesme të Tiranës, për informimin e të rinjve mbi epokën komuniste.
	Ka botuar 22 libra (studime shkencore, botime dokumentuese, memuare, letërsi publicistike, literaturë nga burgjet, botime historike).
[bookmark: _GoBack]	Ka botuar vëllimin e gjashtë të kolanës “Fjalori enciklopedik i viktimave të terrorit komunist”, i cili pasqyron statistikisht në mënyrë të dokumentuar të gjithë viktimat e regjimit komunist, format e dënimit, masën e dënimit, vendimet ligjore dhe jetëshkrimin.
	Janë realizuar rreth 40 orë videoregjistrime të dëshmive të të mbijetuarve nga burgjet dhe kampet e regjimit komunist nga stafi i institutit.
	Ka kryer konsultimin dhe realizimin e fazës përgatitore të projektit “Muzeu virtual i komunizmit”, i cili pritet  të konkretizohet gjatë vitit 2018.  
	Ka nënshkruar marrëveshjen e bashkëpunimit me “Autoritetin për Informimin mbi Dokumentet e ish-Sigurimit të Shtetit” (AIDSSH) për shfrytë-zimin e arkivave dypalëshe, duke përmbushur rekomandimin e bërë në rezolutën e Kuvendit të Shqipërisë të vitit 2017 për vlerësimin e veprimtarisë së ISKK-së.
	Plotësimi i database-it dhe arkivave audiovizuale e dëshmive të të mbijetuarve vazhdojnë të mbeten një aktivitet konstant i ISKK-së, ndërkohë që në faqen zyrtare të ISKK-së, akoma nuk është bërë i mundshëm akesimi online i të gjitha botimeve, literaturës dhe dokumentacionit.
	Ka konsoliduar bashkëpunimin me universitetet, kryesisht përmes temave studimore në nivelet master/doktoraturë, por dhe përmes intership-it.
	Ka publikuar studime të plota dhe të pjesshme, gjatë vitit 2017, në konferenca kombëtare dhe ndërkombëtare, revista shkencore, në median e shkruar dhe median elektronike. 
	Ka realizuar disa aktivitete mediatike lidhur me njërin nga aspektet e periudhës komuniste, siç është ai i propagandës përmes filmit.
	Kuvendi i Shqipërisë, përgjatë vitit 2018, kërkon nga ISKK-ja:
	Në zbatim të marrëveshjes së bashkëpunimit me Ministrinë e Arsimit, Sportit dhe Rinisë, të vazhdojë informimin e të rinjve të shkollave të mesme mbi periudhën e regjimit komunist në të gjithë territorin e vendit.
	Të evidentojë dhe të studiojë mekanizmat e kontrollit absolut të ish-regjimit komunist në të tria pushtetet: legjislativ, ekzekutiv dhe gjyqësor, si mënyrë për të kuptuar natyrën e totalitarizmit dhe impaktin në strukturën social-kulturore të shoqërisë gjatë periudhës së regjimit komunist. 
	Botimet e përgatitura nga ISKK-ja t’u nënshtrohen analizave paraprake dhe miratimit nga bordi shkencor i ISKK-së, përpara botimit të tyre.
	Të kryejë studime të tipologjisë së metodave të veprimit të ish-Sigurimit të Shtetit, survejimi, nënshtrimi psikologjik dhe moral i qytetarëve, në bashkëpunim me Autoritetin për Informimin mbi Dokumentet e Ish-Sigurimit të Shtetit.
	Të konsolidojë bashkëpunimin me AIDSSH-në, me fokus të veçantë çështjet që kanë të bëjnë me aksesimin e arkivave nga të dyja institucionet.
	Të vazhdojë informimin, me qëllim rritjen e ndjeshmërisë publike ndaj krimeve të komunizmit, përmes aktiviteteve akademike, botimeve, medias dhe rrjeteve sociale. 
	Të përmirësojë transparencën dhe efiçencën e institucionit, përmes zgjerimit të bashkëveprimit me institucionet të tjera, universitetet dhe qendrat studimore. 
	Të ndërkombëtarizojë historinë e komunizmit në Shqipëri, përmes zgjerimit të rrjetit të aktiviteteve dhe partnerëve ndërkombëtarë. 
		Të pasurojë database-in me të dhëna statistikore të viktimave të komunizmit në Shqipëri, në të tria kategoritë: ekzekutim, burgim dhe internim, si dhe t’i bëjë të aksesueshme për qytetarët.

